सागरा प्राण तळमळला - विकिपीडिया

# सागरा प्राण तळमळला

### Wikipedia कडून

ने मजसी ने परत मातृभूमीला

सागरा प्राण तळमळला ॥धृ॥

भूमातेच्या चरणतला तुज धुतां ।

मी नित्य पाहिला होता ॥

मज वदलासी अन्य देशी चल जाउं ।

सृष्टिची विविधता पाहूं ॥

तइं जननीहृद् विरहशंकितही झाले ।

परि तुवां वचन तिज दिधले ॥

मार्गज्ञ स्वये मीच पृष्ठिं वाहीन ।

त्वरित या परत आणिन ॥

विश्वसलो या तव वचनीं । मी

जगदनुभवयोगें बनुनी ॥ मी

तव अधिक शक्त उद्धरणीं । मी

येइन त्वरे, कथुन सोडिले तिजला

सागरा प्राण तळमळला ॥ १ ॥

शुक पंजरि वा हरिण शिरावा पाशीं ।

ही फसगत झाली तैशी ॥

भूविरह कसा सतत साहुं यापुढती ।

दशदिशा तमोमय होती ॥

गुणसुमनें मी वेचियली या भावें ।

की तिने सुगंधा घ्यावें ॥

जरि उद्धरणी व्यय न तिच्या हो साचा ।

हा व्यर्थ भार विद्येचा ॥

ती आम्रवृक्षवत्सलता । रे

नवकुसुमयुता त्या सुलता । रे ॥

तो बाल गुलाबहि आतां ॥ रे

फुलबाग मला, हाय पारखा झाला ।

सागरा प्राण तळमळला ॥ २ ॥

--विनायक दामोदर सावरकर

Retrieved from "http://mr.wikipedia.org../../../%E0%A4%B8/%E0%A4%BE/%E0%A4%97/%E0%A4%B8%E0%A4%BE%E0%A4%97%E0%A4%B0%E0%A4%BE_%E0%A4%AA%E0%A5%8D%E0%A4%B0%E0%A4%BE%E0%A4%A3_%E0%A4%A4%E0%A4%B3%E0%A4%AE%E0%A4%B3%E0%A4%B2%E0%A4%BE.html"

वर्ग: मराठी साहित्य

##### Views

- लेख
- चर्चा
- आताची आवृत्ती

##### शोध